Na osnovu člana 45. Stav 1 tačka 15 Zakona o lokalnoj samoupravi („Sl.list RCG“ br. 42/03, 28/04, 75/05,13/06 i „Sl.list CG“ br.88/09,3/10, 38/12,10/14,57/14 i 03/16), člana 57. Zakona o budžetu i fiskalnoj odgovornosti („Sl.list RCG“ br. 20/14), člana 62. i 63. Zakona o finansiranju lokane samouprave („Sl.list RCG“ br. 1/15) i člana 31. Stav 16 Statuta opštine Tivat („Sl.list RCG – opštinski propisi, br.40/04, 26/06, i Sl.list RCG – opstinski propisi 12/11, 21/11, 3/13), Skupština opštine Tivat, na sjednici održanoj dana 19.08.2016.godine, donijela je

**O D L U K U**

**o zaduživanju Opštine Tivat za realizaciju Projekta vodosnadbijevanja i odvođenja otpadnih voda u primorskom regionu – Faza V-2**

Član 1.

Opština Tivat se zadužuje na iznos od 6.000.000,00 € za realizaciju Projekta vodosnadbijevanja i odvođenja otpadnih voda u primorskom regionu – Faza V2 koja obuhvata izgradnju kanalizacionog sistema u Gradiošnici, kanalizacionog sistema u Donjoj Lastvi, izgradnju rezervoara za vodu u Gradiošnici ( jedna komora ) zamjenu tranzitnog cjevovoda za turistiučko naselje na Plavim horizontima.

Član 2.

Opština Tivat se zadužuje pod sledećim kreditnim uslovima:

a)**Namjena:** za izgradnju kanalizacionog sistema u Gradiošnici, kanalizacionog sistema u Donjoj Lastvi, izgradnju rezervoara za vodu u Gradiošnici ( jedna komora ) zamjenu tranzitnog cjevovoda za turistiučko naselje na Plavim horizontima.

b) **Period otplate**: 15 godina sa grace periodom od 5 godina.

c) Rok otplate: počev od dana potpisivanja Ugovora o proslijeđivanju kredita od strane Vlade i Opštine Tivat

d) Jednaki polugodišnji anuiteti glavnice u iznosu od 300.000,00 €.

e) Fiksna kamatna stopa od 2% obračunava se polugodišnje.

Član 3.

Sredstva za otplatu kredita obezbijediće se u Budžetu Opštine Tivat.

Član 4.

Za realizaciju ove odluke zadužuje se predsjednik Opštine.

Član 5.

Ova Odluka stupa na snagu osmog dana od dana objavljivanja u „Službenom listu RCG – opštinski propisi“.

 SKUPŠTINA OPŠTINE TIVAT

Broj: 0304-411-211 Predsjednik

Tivat, 19.08.2016. Ivan Novosel